**OBRAZLOŽENJE FINANCIJSKOG PLANA ZA 2023. GODINU**

**Sadržaj djelokruga rada:**

Osnovna škola Mokošica, Dubrovnik djeluje na području gradskih kotara: Mokošica, Komolac i Osojnik.

Osnovna škola Mokošica, Dubrovnik ima cca. 6,500 m2, u sklopu koje se nalazi i školska športska dvorana. U sklopu škole je i školska kuhinja koja pruža usluge učenicima prvih i drugih razreda koji borave u produženom boravku.

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim subotama. Nastava se, redovna, dodatna i dopunska izvodi prema nastavnim planovima i programima, koje je donijelo Ministarstvo znanosti i obrazovanja , operativnom Godišnjem izvedbenom odgojno-obrazovnom planu i programu rada.

Školu polazi 756 učenika u 35 razrednih odjela.

U školi je zaposleno 79 radnika od toga

1. U redovnom programu 84 radnika:

* 23 učitelja razredne nastave,
* 34 učitelja predmetne i izborne nastave,
* ravnatelj
* 5 stručna suradnika,
* 16 ostalih radnika

1. U programima iznad minimalnog standarda 16 radnika:

* 6 učitelja razredne nastave u Produženom boravku i kuharica
* 2 pomoćnik u nastavi za djecu s teškoćama financiran od strane osnivača
* 5 pomoćnika u nastavi za djecu s teškoćama na nepuno radno vrijeme (50% ili 60%) na teret sredstava EU .
* 3 zaposlenika u projektu stručno-razvojne službe

**Osnovna zadaća:**

Kvalitetno obrazovanje i odgoj učenika koje se ostvaruje kroz:

- stalno stručno usavršavanje nastavnog kadra; te podizanje nastavnog standarda na višu razinu;

- poticanje učenika na izražavanje kreativnosti, razvijanje talenata i sposobnosti kroz uključivanje u izvannastavne aktivnosti te druge aktivnosti u projektima, priredbama i manifestacijama;

- poticanje za sudjelovanje na sportskim aktivnostima, uključivanje kroz natjecanja na školskoj razini u Školskom sportskom klubu i šire;

- organiziranje zajedničkih aktivnosti učenika , roditelja i učenika tijekom izvannastavnih aktivnosti, na organizaciji upoznavanja kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, skupinama i pojedincima.

**Zakonska osnova:**

Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17, i 68/18.)

Državni pedagoški standard osnovnoškolskog odgoja i obrazovanja ( NN br 63/08 i 90/10.),

Zakon o ustanovama ( NN br. 76/93., 29/97., 47/99., 35/08.)

Statut osnovne škole Mokošica, Dubrovnik

Zakon o proračunu ( NN br. 87/08., NN br. 136/12., NN br. 15/15.),

Pravilnik o proračunskim klasifikacijama (NN br. 26/10. i 120/13.),

Pravilnik o proračunskom računovodstvu i računskom planu (NN br. 124/14., 115/15., 87/16. i 3/18.),

Upute za izradu proračuna Grada Dubrovnika i Financijskih planova proračunskih korisnika Grada Dubrovnika za razdoblje 2020.-2022. od 22. rujna 2021. godine.

Godišnji plan i program rada škole za školsku godinu 2021./2022.

Kurikulum škole za školsku godinu 2021./2022.

Zakon o radu (NN br .93/14. i 127/17.),

Zakon o plaćama u javnim službama ( NN br. 27/01., NN br. 39/09. )

Uredba o nazivima radnih mjesta i koeficijentima složenost poslova u javnim službama (NN br 25/13. do 57/18.)

Temeljni kolektivni ugovor za službenike i namještenike u javnim službama ( NN br. 128/17. i 47/18.),

Kolektivni ugovor za zaposlenike u osnovnoškolskim ustanovama ( NN br. 51/18.)

Zakon o javnoj nabavi (Nar.nov.120/16.)

Obavijest o odobrenim sredstvima ( limiti ) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo.

**Usklađenost ciljeva, strategije i programa s dokumentima dugoročnog razvoja:**

Školske ustanove donose godišnje operativne planove (godišnji izvedbeni odgojno – obrazovni plan i program rada za školsku godinu 2021./2022. i školski Kurikulum) prema planu i programu koje je donijelo Ministarstvo znanosti, obrazovanja i športa. Strateške planove donosi Ministarstvo znanosti, obrazovanja i Grad Dubrovnik, osnivač škole. Vertikala usklađivanja ciljeva i programa MZOS-, jedinice lokalne (regionalne ) samouprave – školske ustanove nije dana u uputama, zato se u obrazloženju financijskog plana detaljnije ne obrazlaže ovaj dio.

Nastavni planovi se odnose za nastavnu godinu, a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište školske godine uzrokuje izmjene i dopune financijskog plana za dvije fiskalne godine.

**GLAVNI PROGRAM**

**Decentralizirane funkcije – Minimalni financijski standard**

**Aktivnost: Redovni program odgoja i obrazovanja**

**Potrebna sredstva: 172.409,00 €**

**Opći cilj:**

Postizanje i održavanje standarda u školi sukladno pedagoškim standardima . Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike.

**Posebni cilj:**

Racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.

**Zakonska osnova:**

Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.

**Aktivnost:** **Tekući rashodi**

**Potrebna sredstva: 145.864,00 €**

**Opis:**

**Opći rashodi**: dnevnice, smještaj i troškovi prijevoza na službena putovanja, stručna usavršavanja prema programu MZO, pedagošku dokumentaciju, uredski i materijal za nastavu, pedagoška i druga obvezatna periodika, seminari, stručna literatura i časopisi prema uputi MZO, nabava pribora za izvođenje nastavnih planova i programa, nabava sitnog inventara i sredstava zaštite na radu, zakupnine prostora i opreme za realizaciju nastave, materijal i usluge za tekuće održavanje zgrada, opreme i sredstava rada, ostali materijal, sredstva za zaštitu na radu, materijala za održavanje i čišćenje zgrada, energenti, komunalne usluge i naknade, telefonske i ostale usluge za komunikaciju i prijevoz, povećani troškovi za održavanje računalne opreme, intelektualne usluge, ugovori o djelu, zdravstveni pregledi zaposlenika, osiguranje imovine, rashodi za redovite propisane kontrole instalacija i postrojenja čije neotklanjanje ugrožava sigurnost učenika i zaposlenika, otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), reprezentacija, bankarske usluge i zatezne kamate, ostali tekući troškovi, usluge i financijski rashodi koji su nužni za ostvarivanje nastavnog plana i programa škole.

**Pokazatelj uspješnosti:**

Kontinuirano i redovito podmirivanje tekućih rashoda škole sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Dubrovnika.

**Izvještaj o postignutim ciljevima iz prethodne godine:**

Sva utrošena sredstva za 2021. godinu, utrošena su sukladno Odlukama Školskog odbora i Financijskog plana Osnovne škole Mokošica, Dubrovnik za 2021. godinu koji je se usklađen s Planom Proračuna Grada Dubrovnika.

**Aktivnost: Izdaci za zaposlene**

**Potrebna sredstva: 10.687.000.000,00 kn**

**Opis:**

Izdatke za zaposlene financira Država kroz resorno ministarstvo u čijoj je ovlasti cijelo područje radnih odnosa i plaća zaposlenika u školstvu. Obračun i isplata plaća vrše se kroz Centralni obračun plaća (COP).

Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih stručno pedagoških poslova u skladu sa zakonom, provedbenim propisima, godišnjim planom i programom rada škole i školskim kurikulumom u 40-satnom radnom tjednu, o čemu im se izdaje rješenje o tjednom i godišnjem zaduženju. Tjedne radne obveze učitelja i stručnih suradnika propisuje ministar Pravilnikom.

Nenastavno osoblje prema Pravilnik o djelokrugu rada tajnika te administrativno tehničkim i pomoćnim poslovima koji se obavljaju u osnovnoškolskoj ustanovi (N.N.br. 40/14.) obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidenciju te ostale evidencije, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonskim propisima, podzakonskim i provedbenim propisima te godišnjim planom i programom rada Škole. Djelokrug rada, popis poslova, broj izvršitelja te količinu radnog vremena na tim poslovima propisuje ministar.

**Pokazatelj uspješnosti:**

Izdaci za zaposlene isplaćivani će bit u skladu s propisima radnog prava i dosegnutim pravima temeljem Kolektivnih ugovora.

**Izvještaj o postignutim ciljevima iz prethodne godine:**

Isplate se vrše redovito mjesečno bez kašnjenja, Škola ne vodi nikakve sudske sporove temeljem radnih odnosa

**PROGRAM**

**Decentralizirane funkcije - iznad minimalnog financijskog standarda**

**Potrebna sredstva: 144.005,00 €**

**Opći cilj:**

Poboljšanje standarda u osnovnom školstvu iznad minimalnog a sukladno pedagoškim standardima.

**Posebni cilj:**

Omogućiti učenicima razvijanje različitih sposobnosti i zanimanja za određena područja i specijalnosti uz mentorstvo naših profesora izvan redovne nastave kroz Projekte: Produženi boravak, Pomoćnik u nastavi za djecu s teškoćama, Shema školskog voća, Ostali projekti u OŠ.

**Zakonska osnova:**

Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17, i 68/18.)

Upute za izradu proračuna Grada Dubrovnika i Financijskih planova proračunskih korisnika Grada Dubrovnika za razdoblje 2023.-2025. od 27. rujna 2022. godine. ( Klasa 400-06/22-02/01; Ur.broj 2117/01-07-22-01).

Godišnji plan i program rada škole za školsku godinu 2022./2023.

Kurikulum škole za školsku godinu 2022./2022.

Obavijest o odobrenim sredstvima ( limiti ) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo, od 7. listopada 2022. godine.

**Projekt: Produženi boravak**

**Potrebna sredstva: 103.922,00 €**

**Opis:**

Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Ovim programom obuhvaćeno je 3 skupina: (60 učenika) 5 učitelja razredne nastave. Zaposlena je kuharica za školsku kuhinju OŠ Mokošica, Dubrovnik koja je preuzela pripremu obroka za prehranu učenika OŠ Mokošica, Dubrovnik. Utvrđivanje nutricionistički zahtjeva , uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji, a učenicima je osigurano 30 minuta za objed. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik utvrdio je Pravilnikom o organizaciji Programa produženog boravka u onovnim školama grada Dubrovnika kojeg je donijelo Gradsko vijeće Grada Dubrovnika za šk.god. 2021./2022. Usluge produženog boravka koristit će 60 učenika. Za provedbu projekta osigurana su sredstva od strane grada i dio od strane roditelja.

**Pokazatelj uspješnosti:**

Produženi boravak je organiziran u školskoj godini 2021./2022.. Prikaz se daje u sljedećoj tablici:

|  |  |  |  |  |
| --- | --- | --- | --- | --- |
| Školska godina | Broj učenika | Razrednih odjela | Zaposlenih učitelja | Zaposlenih ostalih radnika |
| 2021./2022. | 60 | 3 | 5 | 1 |
| 2022./2023. |  | 3 | 4 | 1 |

**Izvještaj o postignutim ciljevima iz prethodne godine:**

U prethodnoj školskoj godini u projekt je bilo uključeno 60 učenika raspoređenih u 3 skupina.. Projekt su izvodila 5 učitelja razredne nastave. Roditelji učenika koji su bili korisnici Produženog boravka protekle školske godine zadovoljni su ponuđenim programom, a vidljivi su i rezultati projekta očiti kroz socijalizaciju i uspjeh učenika.

**Projekt: Stručno-razvojne službe**

**Potrebna sredstva: 16.192,00 €**

Opis:

Podizanje kvalitete života i školovanja učenika s posebnim odgojno-obrazovnim potrebama u sustavu redovitog osnovnog školovanja, te pomoć i podrška djeci u razvoju pozitivnih modela ponašanja putem razvoja socijalnih i komunikacijskih vještina. Projekt izvodi jedan socijalni pedagog na pola radnog vremena.. Ukupan iznos sredstava osigurat će Proračun Grada Dubrovnika iz svojih izvornih prihoda.

Pod ovim projektom spada i zapošljavanje računovodstvenog referenta na pola radnog vremena. Zapošljavanje računovodstvenog-administrativnog referenta je od izuzetne važnosti za poslovanje Osnovne škole Mokošica, Dubrovnik, jer se radi o velikoj školi sa velikim brojem učenika, obim posla je toliki da je bilo neophodno zaposliti dodatnu osobu u računovodstvu škole za provođenje uspješnog poslovanja.

Pokazatelj uspješnosti:

Redovito se odvijao planirani rad s učenicima, roditeljima i nastavnicima.

Socijalni pedagog: Stručni suradnik socijalni pedagog svakodnevno sudjeluje u neposrednom radu sa učenicima, bilo u individualnom radu ili grupnom, surađuje sa roditeljima i učiteljima. Provodi socijalno-pedagoške radionice sa učenicima od 1. do 8. razreda s ciljem učenja socijalnih vještina koje bi im omogućile lakše prevladavanje problema u ponašanju. Također vodi postupak pedagoške opservacije. Budući da sudjeluje u radu Povjerenstva za utvrđivanje psihofizičkog stanja djeteta, pospješuje otkrivanje, preveniranje i/ili sankcioniranje problema u ponašanju i u učenju.

Računovodstveno-administrativni referent: Računovodstveno-administrativni referent vrši obračune plaća zaposlenika MZO i obračune djelatnicima zaposlenicima od strane osnivača. Vodi porezne i druge propisane evidencije, izdaje izlazne račune za usluge produženog boravka, provodi plaćanja, vodi kadrovsku evidenciju i blagajničko poslovanje.

Izvještaj o postignutim ciljevima iz prethodne godine:

Program rada za prošlu školsku godinu realiziran je u potpunosti kroz direktan rad s učenicima , grupni rad s učenicima, suradnja i susreti s roditeljima, rad s učiteljima.

**Projekt: Pomoćnik u nastavi za djecu s teškoćama**

**Potrebna sredstva: 91.977,00 €**

**Opis:**

Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja.

Asistent u nastavi direktno radi u nastavi i predstavlja podršku:

* učeniku s posebnim potrebama (za uključivanje u razred, savladavanje socijalno-psiholoških prepreka)
* učitelju i drugim stručnjacima (kreiranje ciljeva, zajednička izrada individualnog plana rada s učenikom, realizacija planiranog s učiteljima i drugim stručnjacima direktnim radom s učenikom, povratna informacija...)
* kurikulumu ( u skladu sa sposobnostima učenika)
* školi (rad u timu, sudjelovanje u životu škole, poznavanje pravila u školi)

Svaki asistent prolazi edukaciju organiziranu od strane stručnog tima Udruge «IDEM» (kasnije Centra za edukacijsku inkluziju) i to:

* uvodni seminar (najmanje 5 sati)
* učenje iz literature
* sudjeluje na edukacijama koje provodi MST u školi
* učenje putem praćenja zajedničkog rada učitelja, koordinatora i drugih stručnjaka škole
* skupna supervizija

Asistent u nastavi direktno radi s učenikom po 4 sata dnevno, 5 dana u tjednu (ukupno 20 sati tjedno) u razrednoj nastavi.

Troškove provedbe projekta (financiranje rada asistenta) pokriva Grad Dubrovnik te sredstva iz projekta EU za 5 učenika.

Sredstva za provedbu projekta osigurana su iz izvornih prihoda Grada Dubrovnika u iznosu od 48.179,00 € i iz sredstava EU u iznosu od 43.798,00 € koje na transakcijski račun prosljeđuje gradski proračun.

**Pokazatelj uspješnosti:**

Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja.

Kvalitetniji oblik podrške učenicima s teškoćama u razvoju pri integraciji u redovni sustav obrazovanja.

Pomoćnik (asistent) u nastavi tijekom nastavnog procesa pruža potporu učeniku s TUR, profesoru i razrednom odjelu u cjelini.

**Izvještaj o postignutim ciljevima iz prethodne godine:**

Postignuća: podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja. Kvalitetniji oblik podrške učenicima s teškoćama u razvoju pri integraciji u redovni sustav obrazovanja, pomoćnik (asistent) u nastavi tijekom nastavnog procesa pruža potporu učeniku s TUR, profesoru i razrednom odjelu u cjelini.

**Aktivnost: Shema školskog voća**

**Potrebna sredstva: 4.380,00 €**

**Opis:**

Republika Hrvatska od 2013. godine po principima Europske unije provodi Školsku shemu kao mjeru namijenjenu učenicima osnovnih i srednjih škola u svrhu:

- promoviranja zdrave prehrambene navike s ciljem povećanja udjela voća i povrća, mlijeka i mliječnih proizvoda u svakodnevnoj prehrani kako bi se spriječila debljina i bolesti uzrokovane neadekvatnom prehranom u dječjoj dobi,

- oblikovanja prehrambenih navika djece i ograničenja unosa hrane s visokim sadržajem masti, šećera i soli,

- omogućavanja školskoj djeci dodatnog obroka svježeg voća ili povrća, mlijeka ili mliječnih proizvoda. Školska shema se od školske godine 2018/2019 se provodi jednako na području čitave Republike Hrvatske , sukladno Pravilniku o Školskoj shemi voća i povrća te mlijeka i mliječnih proizvoda (Narodne novine broj 69/2018).

Interes za iskazivanje sudjelovanja u Shemi iskazuje osnivač školske ustanove, te odobrena sredstva raspodjeljuje po školskim ustanovama prema broju učenika upisanih u e-maticu MZO-a z školsku godinu, a potom sklapa ugovor sa školskom ustanovom kojoj je osnivač.

U okviru Školske sheme voće, u našoj ustanovi učenicima se nudi zaseban obrok voća neovisno od obroka u okviru školske prehrane, kontinuirano kroz cijelu školsku godinu jedan put tjedno. Sredstva za ovu namjenu osigurava Grad Dubrovnik, putem EU fondova.

**Pokazatelj uspješnosti:**

Redovita isporuka voća, podjela učenicima istog dana, briga učitelja, nastavnika i ostalog osoblja oko provedbe programa Školske sheme.

**Izvještaj o postignutim ciljevima iz predhodne godine:**

S obzirom na uspješnu provedbu projekta „Školsko voće“ učenici naše škole su razvili zdravije prehrambene navike.

**PROGRAM:**

**Kapitalno ulaganje u školstvo - minimalni financijski standard**

**Potrebna sredstva: 11.149,00 €**

Opći cilj:

Održavanje standarda u osnovnom školstvu u skladu s minimalnim pedagoškim

standardima. Povećanje i održavanje imovine (računalna i računska opreme, uredski

namještaj, opremu za održavanje i zaštitu, ulaganje u računalne programe, knjige).

Posebni ciljevi:

Poboljšanje uvjeta rada u postojećim objektima Osnovne škole Mokošica, Dubrovnik.

Zakonska osnova:

Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10.,

105/10., 90/11., 05/12., 16/12., 86/12., 126/12., 94/13. i 152/14., 07/17.)

Poziv za predlaganje programa i projekata javnih potreba u predškolskom odgoju,

osnovnom, srednjem i visokom školstvu Grada Dubrovnika za 2023 godinu.

**Projekt: Ulaganje u školsku opremu**

**Potrebna sredstva: 11.149,00 €**

Opis:

U 2022. godini planiraju se ulaganja u novu opremu kako bi se održao minimalni pedagoški

standard. Opremanje će se izvršiti prema iskazanim potrebama za novim nabavkama koje

nedostaju, a to su :računalna oprema , učionički i uredski namještaj , knjige za knjižnicu.

Sredstva će se osigurati u proračunu Grada Dubrovnika iz decentraliziranih sredstava.

**Pokazatelj uspješnosti:**

Nabavljena je sva planirana oprema, predviđa se da će se sve nabavke izvršiti do kraja godine

fiskalne godine koja će se izvršiti u cijelosti.

**Izvještaj o postignutim ciljevima iz prethodne godine:**

Plan nabave se izvršava prema predviđenom dinamikom, do kraja fiskalne godine izvršit će

se u cijelosti

**Projekt: Nabava školskih udžbenika**

**Potrebna sredstva: 41.808,00 €**

Udžbenici nabavljeni sredstvima Državnoga proračuna vlasništvo su škole, a postupanje s njima regulirano je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (Narodne novine, broj 46/2019.).

Sredstvima Državnoga proračuna nabavljaju se isključivo udžbenici za obvezne i izborne nastavne predmete sukladno Odluci o odabiru koju je škola donijela i objavila na svojim mrežnim stranicama. Sredstva nisu osigurana za nabavu dopunskih i pomoćnih nastavnih sredstava (radne bilježnice, zbirke zadataka, kutije za Tehničku kulturu, likovne mape, atlasi itd.).

Dubrovnik, 22. prosinca 2022. godine

Ravnateljica:

dr.sc.Petra Đapić Caput